สวัสดีค่ะ หนูมีโรคประจำตัวคือธาลัสซีเมีย ปกติจะตรวจเลือดทุก3เดือน ค่ะ หนูอยากทราบคนที่เป็นธาลัสซีเมีย มีโอการเกิดรอยช้ำตามขา โดยไม่ทราบสาเหตุไหมค่ะ และรอยช้ำนั้นจะเสี่ยงเป็นมะเร็งเม็ดเลือดขาวไหมค่ะ ปกติเปนแล้วรอยก้อจะหายไปเอง เปนจ้ำเล็กไม่ใหญ่มาก และหลังที่หนูตรวจเลือด CBC มีผลแบบนี้ค่ะ Hemoglobin. 9.0 g/dL Hematocrit. 28. % WBC count. 10600 uL Neutrophils. 69. % Lymphocyte. 30. % Monocyte. 1. % Platelet count. 345000 uL Platelet Smear. Adepuate MCV 56.0 fL MCH. 18.3. Pg Anisocytosis. 1+ Microcyte. 1+ Hypochromia. Few Target cell. 3+ จากผลตรวจเลือดดังถือว่าผิดปกติมากไหมค่ะ ปกติทานโฟลิคทุกแต่เลือดไม่ถึง 30 สักที แบบนี้หนูจะเป็นมะเร็งเม็ดเลือดขาวไหมค่ะ ปล . หนูเป็นธาลัสซีเมีย เฮอร์โมโกบิน E ค่ะ
สวัสดีครับ ธาลัสซีเมีย (Thalassemia)คือโรคโลหิตจางชนิดหนึ่งที่ถ่ายทอดทางพันธุกรรม เกิดจากความผิดปกติในการสังเคราะห์ฮีโมโกลบิน (Hemoglobin) ซึ่งเป็นโปรตีนสำคัญในเม็ดเลือดแดง จึงทำให้เกิดภาวะโลหิตจางในกลุ่มพาหะ หรือ ผู้เป็นโรคนี้ครับอย่างไรก็ดี ธาลัสซีเมียเป็นความผิดปกติของเม็ดเลือดแดงเท่านั้น ไม่เกี่ยวพันกับเม็ดเลือดขาวครับ ถือว่าเป็นคนละโรค ไม่ได้เพิ่มความเสี่ยงในกรณีนี้ครับส่วนเรื่องรอยช้ำที่กล่าวมา แม้ว่าการที่มีภาวะเกร็ดเลือดต่ำ จะทำให้เกิดภาวะเลือดออกง่าย และทำให้เกิดรอยช้ำได้ แต่จากผลเลือดที่ให้มานี้ ผลเกร็ดเลือดก็ปกติดีนะครับ จึงไม่น่าจะเกี่ยวข้องกันเช่นกัน แต่หากยังมีรอยช้ำบ่อยๆ ก็ควรปรึกษาแพทย์เพิ่มเติมครับสุดท้ายนี้ สำหรับระดับความเข้มข้นของเลือด เนื่องจากผู้ที่มีฮีโมโกลบินอีนั้นมีหลายแบบ (เช่นมีเบต้าธาลัสซีเมียร่วมด้วยหรือไม่) ระดับความเข้มข้นของเลือดที่กล่าวมา หากเป็นแบบมีเบต้าธาลัสซีเมียร่วมด้วย ก็ถือว่ายังอยู่ในเกณฑ์ครับ แต่ก็ต้องยอมรับว่าเลือดก็จะจางกว่าคนทั่วไปอยู่แล้ว เนื่องจากเป็นปัญหาที่พันธุกรรม จึงขอแนะนำให้รับประทานโฟลิคต่อไปครับ และสามารถรับคำปรึกษาจากแพทย์โลหิตวิทยาเพิ่มเติมในรายละเอียดครับ